LIJIGANYO 5
Ana lisosa lya Mlungu lya Cilambo capasi lili cici?
1. Ligongo cici Mlungu ŵapanganyisye cilambo capasi?
Yehofa ŵapelece cilambo capasi kwa acalume ni acakongwe. Cili kumangwetu. M’yoyo, liŵasa lyandanda, Adamu ni Hawa, nganiŵapanganya kuti aŵeleceje ŵanace ŵakutama kwinani. Mlungu ŵaliji ali apanganyisye kala malayika kuti gatameje kwinani. (Yobu 38:4, 7) Mlungu ŵam’ŵisile mundu jwandanda mu paladaiso jwakusalala jwakolanjikwa kuti mgunda wa Edeni. (Genesis 2:15-17) Yehofa ŵampele jwalakwe ni ŵanace ŵakwe ŵa m’bujo cembeceyo cakutama ni umi wangamala pacilambo capasi.
Pandanda, mgunda wa Edenipe waliji paladaiso. Adamu ni Hawa ŵasosekwe gumbasya cilambo capasi ni ŵanace ŵawo. M’kupita kwa ndaŵi ŵasosekwe kucigumbasya cilambo cosope nikucitenda kuŵa paladaiso. (Genesis 1:28) Cilambo ngasicijonasika. Cicijendelecele kuŵa kumangwawo ŵandu.
2. Ligongo cici cilambo capasi nganiciŵa paladaiso sambano jino?
Adamu ni Hawa nganampikanila Mlungu, m’yoyo Yehofa ŵatopwesye mumgunda wa Edeni. Paladaiso ŵajasice, soni pangali mundu jwakombwele kuyika najosoni. Baibulo jikusaŵeceta kuti: “Cilambo capasi ŵacipelece m’miyala mwa jwakusakala.”—Yobu 9:24.
Ana Yehofa alesile lisosa lyakwe lyapandanda lyakwamba ya ŵandu? Iyayi! Jwalakwe ali jwamaciligose. Jwalakwe ngaŵa mkulepela. (Yesaya 45:18) Cacitendekasya mtundu wa ŵandu kuŵa mpela muŵasoselaga jwalakwe.
3. Ana Paladaiso caciwujilasoni catuli?
Yesu pacacilamulilaga mpela Mwenye jwa Mlungu, paladaiso caciwujila pacilambo capasi. Pangondo ja Alamagedo, Yesu cacilongolela malayika ga Mlungu kukonanga wosope ŵakusisya Mlungu. Kaneko Yesu cacimtaŵa Satana kwa yaka 1,000. Ŵandu ŵa Mlungu cacikulupuka konangako ligongo Yesu cacalongolela ni kwateteya. Cacikola umi wangamala mu Paladaiso pacilambo capasi.
4. Ana yipwetesi yicimala cakaci?
Ana Mlungu cacimasya yakusakala pacilambo capasi cakaci? Yesu ŵapelece “cimanyilo” pakusaka kulosya ndaŵi jele mbesi jiciŵa jiŵandicile. Yakutendekwa pacilambo sambano jino yikutendekasya umi wa ŵandu kuŵa pangosi, soni yikulosya kuti sambano jino tukutama “kumbesi kwa ukoto wa yindu.”
Mu ndaŵi jacacilamulilaga Yesu cilambo capasi ali kwinani kwa yaka 1,000, cacimasya yipwetesi yosope. (Yesaya 9:6, 7; 11:9) Yesu cacilamulilaga mpela Mwenye, soni caciŵa mpela Jwambopesi Jwamkulungwa jwacacimasya ulemwa wa ŵandu ŵakumnonyela Mlungu. M’yoyo, kupitila mwa Yesu, Mlungu cacimasya yilwele, kalambala, soni ciwa.
5. Ana ŵani ŵacacitama mu Paladaiso jwa m’bujo?
Ŵandu ŵakusampikanila Mlungu cacitama mu Paladaiso. (1 Yohane 2:17) Yesu ŵatumisye ŵakumkuya ŵakwe kukusosasosa ŵambone mtima, soni kwajiganya yakuti atende kuti aŵe ŵakuŵajilwa kwa Mlungu. Lelo jino, Yehofa akwakamucisya ŵandu kuti cakole umi m’bujo muno mu Paladaiso pacilambo capasi. (Zefaniya 2:3) Pa Nyumba sya Ucimwene sya Mboni sya Yehofa, ŵandu akusalijiganya kuŵa acalume ni acibaba ŵambone, soni kuŵa acakongwe ni acimama ŵambone. Ŵanace ni acinangolo akusalambila yimpepe, m’yoyo akusalijiganya yampaka atende kuti ngani syambone syakamucisyeje.
ALIJIGANYE YEJINJI
Ana Mlungu Akwete Lisosa Lyatuli pa Cilambo Capasi?
Ana lisosa lya Mlungu lyakuti cilamboci ciciŵa paladaiso licikwanilicika? Naga yili m’yoyo, cakaci?
tsn_Latn bem_Latn tum_Latn tum_Latn tum_Latn swh_Latn tum_Latn tum_Latn nya_Latn tum_Latn fij_Latn tum_Latn nya_Latn hau_Latn tum_Latn cjk_Latn bem_Latn nya_Latn